Document ID: 32008D0063

KOMISJONI OTSUS,
20. detsember 2007,
millega muudetakse otsuseid 2002/231/EÜ, 2002/255/EÜ, 2002/272/EÜ, 2002/371/EÜ, 2003/200/EÜ ja 2003/287/EÜ, et pikendada teatavatele toodetele ühenduse ökomärgise andmise ökoloogiliste kriteeriumide kehtivust
(teatavaks tehtud numbri K(2007) 6800 all)
(EMPs kohaldatav tekst)
(2008/63/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, (1) eriti selle artikli 6 lõike 1 teist lõiku,
olles nõu pidanud Euroopa Liidu Ökomärgise Komisjoniga,
ning arvestades järgmist:
(1)
Komisjoni 18. märtsi 2002. aasta otsus 2002/231/EÜ (millega kehtestatakse jalatsitele ühenduse ökomärgise andmise muudetud ökoloogilised kriteeriumid ja muudetakse otsust 1999/179/EÜ) (2) kaotab kehtivuse 31. märtsil 2008.
(2)
Komisjoni 25. märtsi 2002. aasta otsus 2002/255/EÜ (millega kehtestatakse ühenduse ökomärgise andmise ökoloogilised kriteeriumid teleritele) (3) kaotab kehtivuse 31. märtsil 2008.
(3)
Komisjoni 25. märtsi 2002. aasta otsus 2002/272/EÜ (millega kehtestatakse kõvadele põrandakatetele ühenduse ökomärgise andmise kriteeriumid) (4) kaotab kehtivuse 31. märtsil 2008.
(4)
Komisjoni 15. mai 2002. aasta otsus 2002/371/EÜ (millega kehtestatakse tekstiiltoodetele ühenduse ökomärgise andmise ökoloogilised kriteeriumid ja muudetakse otsust 1999/178/EÜ) (5) kaotab kehtivuse 31. mail 2008.
(5)
Komisjoni 14. veebruari 2003. aasta otsus 2003/200/EÜ (millega kehtestatakse pesumasinas kasutatavatele detergentidele ühenduse ökomärgise andmise muudetud ökoloogilised kriteeriumid ning muudetakse otsust 1999/476/EÜ) (6) kaotab kehtivuse 29. veebruaril 2008.
(6)
Komisjoni 14. aprilli 2003. aasta otsus 2003/287/EÜ (millega kehtestatakse majutusteenustele ühenduse ökomärgise andmise ökoloogilised kriteeriumid) (7) kaotab kehtivuse 30. aprillil 2008.
(7)
Vastavalt määrusele (EÜ) nr 1980/2000 on ökoloogilised kriteeriumid ning kõnealuste otsustega kehtestatud asjaomased hindamis- ja kontrollinõuded õigel ajal läbi vaadatud.
(8)
Kuna läbivaatamisprotsess on iga otsuse puhul eri etapis, on asjakohane pikendada ökoloogiliste kriteeriumide ja nõuete kehtivusaega otsuse 2002/255/EÜ ja otsuse 2002/371/EÜ puhul 12 kuu võrra, otsuse 2003/287/EÜ puhul 18 kuu võrra ning otsuse 2002/231/EÜ, otsuse 2002/272/EÜ ja otsuse 2003/200/EÜ puhul 24 kuu võrra.
(9)
Kuna määruse (EÜ) nr 1980/2000 kohane läbivaatamiskohustus hõlmab üksnes ökoloogilisi kriteeriume ning hindamis- ja kontrollinõudeid, on asjakohane jätta otsused 2002/231/EÜ, 2002/255/EÜ, 2002/272/EÜ, 2002/371/EÜ, 2003/200/EÜ ja 2003/287/EÜ kehtima.
(10)
Otsuseid 2002/231/EÜ, 2002/255/EÜ, 2002/272/EÜ, 2002/371/EÜ, 2003/200/EÜ ja 2003/287/EÜ tuleks seetõttu vastavalt muuta.
(11)
Käesoleva otsusega ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/231/EÜ artikkel 5 asendatakse järgmisega:
„Artikkel 5
Jalatsite tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. märtsini 2010.”
Artikkel 2
Otsuse 2002/255/EÜ artikkel 4 asendatakse järgmisega:
„Artikkel 4
Telerite tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. märtsini 2009.”
Artikkel 3
Otsuse 2002/272/EÜ artikkel 4 asendatakse järgmisega:
„Artikkel 4
Kõvade põrandakatete tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. märtsini 2010.”
Artikkel 4
Otsuse 2002/371/EÜ artikkel 5 asendatakse järgmisega:
„Artikkel 5
Tekstiiltoodete tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. maini 2009.”
Artikkel 5
Otsuse 2003/200/EÜ artikkel 5 asendatakse järgmisega:
„Artikkel 5
Pesumasinas kasutatavate detergentide tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 28. veebruarini 2010.”
Artikkel 6
Otsuse 2003/287/EÜ artikkel 5 asendatakse järgmisega:
„Artikkel 5
Majutusteenuste tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. oktoobrini 2009.”
Artikkel 7
Käeolev otsus on adresseeritud liikmesriikidele.
Brüssel, 20. detsember 2007

Labels: 3
12
0
1